Svovelsopper

Se inndeling

Svovelsopper (Hypholoma) er en slekt av sopper i skivesoppordenen. Sporene produseres i basidier i hymeniet som dannes i et skiveformet hymenofor. Svovelsoppenes viktigste kjennetegn er det nesten svarte sporepulveret som oftest har en fiolett tone. Slekten inneholder både den spiselige svovelsoppen og den giftige besk svovelsopp.

Navn 
Slektsnavnet Hypholoma er sammensatt av de greske ordene hyphe som betyr «nett, vev» og loma som betyr «kant».

Beskrivelse 
Svovelsoppene kjennes også på at de har en ytre hylle. Rester etter denne delen av yngre fruktlegemer kan ofte kan ses på hattkanten som en tynn hinne eller et slør, og svake rester på stilken.

Under hatten produseres sporene i hymeniet som kler et hymenofor formet som kantstilte radiære skiver. Skivene er tilvokste til stilken, blekt gule til og begynne med, men mørkner etter hvert som sporene modnes og farger dem grålige til gråfiolette. Sporepulveret har en svart farge med fiolett tone.

Alle slektens arter er sapotrofe, det vil si at de vokser på døende organisk materiale. De vokser gjerne i knipper, eller enkeltvis på stubber, særlig bartrestubber, men også på stubber av bjørk.

Arter 
Slekten har 44 arter ifølge Catalogue of Life.

 Hypholoma acutum
 Hypholoma aporum
 Hypholoma australe
 Hypholoma australianum
 Hypholoma brunneum
 Hypholoma californicum
 svovelsopp, Hypholoma capnoides
 Hypholoma castilloi
 Hypholoma confusum
 Hypholoma dispersum
 gul myrsvovelsopp, Hypholoma elongatum
 Hypholoma epixanthum
 sumpsvovelsoppHypholoma ericaeoides
 Hypholoma ericaeum
 Hypholoma eximium
 besk svovelsopp, Hypholoma fasciculare
 Hypholoma flavorhizum
 Hypholoma flavovirens
 Hypholoma fragile
 Hypholoma frowardii
 Hypholoma humidicola
 Hypholoma laeticolor
 teglrød svovelsopp, Hypholoma lateritium
 Hypholoma litorale
 Hypholoma marginatum
 Hypholoma murinacea
 olivensvovelsopp, Hypholoma myosotis
 Hypholoma ornellum
 Hypholoma peckianum
 Hypholoma peregrinum
 Hypholoma perplexum
 Hypholoma polylepidis
 bjørnemosesvovelsopp, Hypholoma polytrichi
 Hypholoma popperianum
 Hypholoma puiggarii
 Hypholoma radicosoides
 rotsvovelsopp, Hypholoma radicosum
 Hypholoma rickenii
 Hypholoma rubrococcineum
 Hypholoma solitarium
 kjeglesvovelsopp, Hypholoma subdispersum
 Hypholoma subericaeum
 rødbrun myrsvovelsopp Hypholoma udum 
 Hypholoma vinosum
 Hypholoma xanthocephalum

Noter

Referanser

Eksterne lenker 
 

Skivesoppordenen